डायनासॉरों ने 15 करोड़ सालों से भी...
डेविड एटनबरो द्वारा प्रस्तुत
...ज़्यादा समय तक पृथ्वी पर राज किया।
वे पृथ्वी के लगभग हर कोने में मौजूद थे
और लगभग हर कल्पनीय आकृति और आकार में पाए जाते थे।
कुछ वास्तव में असाधारण थे।
अब हम जानते हैं कि टी. रेक्स एक ताक़तवर तैराक था...
वेलोसिरैपटर्स धूर्त, पंखों वाले शिकारी थे,
और यह कि कुछ डायनासॉरों का व्यवहार बहुत ज़्यादा अजीब था।
लेकिन लगभग हर दिन ऐसी नई जानकारियाँ मिल रही हैं
जो हमें इस ग्रह पर छह करोड़ साठ लाख साल पहले की ज़िंदगी के बारे में बहुत सी बातें बताती हैं।
प्रीहिस्टोरिक प्लैनेट पर इस बार,
हम आपको बताएँगे, नए जानवरों के बारे में
और एक साथी खोजने की उनकी तलाश के नए पहलुओं के बारे में,
एक परिवार को पालने में आने वाली चुनौतियों के बारे में,
और उनकी भयानक लड़ाइयों के बारे में।
हम उस समय की यात्रा करेंगे जब प्रकृति में उसके सबसे विशिष्ट जीव रहते थे।
यह है "प्रीहिस्टोरिक प्लैनेट 2"।
प्रीहिस्टोरिक प्लैनेट 2
समुद्र
समुद्र।
प्रीहिस्टोरिक प्लैनेट पर सबसे बड़ा पर्यावास...
और आज तक के सबसे बड़े शिकारियों में से एक...
विशाल मोज़ासॉर का घर।
लेकिन सभी मोज़ासौर्स 50 फ़ुट लम्बे भयानक भीमकाय जानवर नहीं होते।
इस चट्टान में पनाह लेने वाली यह जानवर फ़ॉस्फ़ोरोसॉरस है।
यह भी एक मोज़ासॉर है।
सबसे छोटी मोज़ासॉरों में से एक, दस फ़ुट से भी कम लम्बी।
यह दिन के वक़्त में शिकारियों से छुपकर रहती है।
लेकिन एक घंटे में एक या दो बार, साँस लेने के लिए इसे बाहर निकलकर सतह पर आना पड़ता है।
अपनी क़िस्म के सभी जीवों की तरह, यह भी हवा से ऑक्सीजन प्राप्त करती है।
सबसे बड़े मोज़ासौर्स के सामने यह बहुत छोटी लगती है।
लेकिन यह भी एक जानलेवा शिकारी है...
और यह हमेशा छुपकर नहीं रहती।
सही समय आने पर यह शिकारी बन जाती है।
और वह सही समय सूरज डूबने के बाद आता है।
रात का अंधेरा होते ही, इसकी पानी की दुनिया में बदलाव होने लगते हैं।
अब, करोड़ों जीव समुद्र की गहराई से ऊपर आना शुरू करेंगे
और सतह के पास जाकर अपना पेट भरेंगे।
पृथ्वी पर सबसे बड़ी प्रवास यात्रा लगभग एकदम घुप्प अंधेरे में होती है
और उसे सिर्फ़ रात में देखने वाले कैमरों द्वारा देखा जा सकता है।
रात में चलने वाले इन पर्यटकों में सबसे शानदार एक क़िस्म की लालटेन मछलियाँ होती हैं।
इनकी मंद, डरावनी रोशनी इनके शरीरों के अंदर होने वाली एक रासायनिक प्रतिक्रिया का उत्पाद है।
इस जीवदीप्ति की चमक से शिकारियों को असमंजस में डाला जा सकता है।
और नीचे से देखने पर, इस चमक की वजह से ये मछलियाँ समुद्र की चाँदनी सतह में
घुलमिल जाती हैं और आसानी से नज़र नहीं आतीं।
लेकिन ये फ़ॉस्फ़ोरोसॉरस से नहीं छिप सकतीं।
इसके आकार को देखते हुए, इसकी आँखें मोज़ासॉरों में सबसे बड़ी होती हैं...
जिससे यह इस मायाजाल से धोखा नहीं खाती और अपने शिकार को पहचान लेती है।
सुबह होने से पहले ही,
प्रवासी झुंड एक बार फिर समुद्र की गहराइयों में डूब गया है।
और फ़ॉस्फ़ोरोसॉरस को भी अपनी दिन में छुपने वाली जगह पर लौटना होगा।
सबसे बड़े मोज़ासौर्स शिकार की खोज में निकल चुके हैं।
इसे रात होने तक इंतज़ार करना होगा जब शिकार करना दोबारा सुरक्षित होगा।
दिन के समय में, प्रीहिस्टोरिक समुद्र में एक अलग क़िस्म के शिकारी के लिए
मौक़े उपलब्ध होते हैं।
उत्तरी अमेरिका के गर्म, उथले समुद्रों में,
मछलियों की संख्या निशाचर लालटेन मछलियों के झुंड के लगभग बराबर हो सकती है।
और ये छह फ़ुट लम्बे हेसपेरोर्निस का ध्यान बहुत जल्दी अपनी तरफ़ खींचती हैं।
हेसपेरोर्निस उड़ने में असमर्थ ज़रूर है लेकिन इसने समुद्री जीवन के लिए ख़ुद को बहुत अच्छे से ढाल लिया है।
यह अपने बड़े, ताक़तवर पैरों की वजह से बहुत तेज़ी से आगे बढ़ता है।
एक बार कोई बदनसीब मछली इसकी सूई जैसे नुकीले
दाँतों से भरी चोंच में फँस जाए, तो उसके लिए बचकर निकलना नामुमकिन है।
हेसपेरोर्निस बहुत लम्बे समय तक अपने शिकार का लुत्फ़ अकेले नहीं उठा पाता।
ज़ीपैकटाइनस, जिसे एक्स-फ़िश के नाम से जाना जाता है।
भोजन की संभावना देखकर ये बहुत जल्दी बड़ी संख्या में इकट्ठी हो जाती हैं।
ये 17 फ़ुट से भी लम्बी होती हैं और समुद्र की सबसे बड़ी और तेज़ मछलियों में से एक होती हैं।
अपने बहुत बड़े मुँह की वजह से, ज़ीपैकटाइनस एक बार में कई मछलियों को अपने मुँह में समेट लेती है
और ये अपने आकार से आधे आकार के शिकार को भी पूरा निगल जाने के लिए जानी जाती है।
पहले तो, सबके लिए काफ़ी भोजन उपलब्ध होता है।
लेकिन जैसे ही मछलियों की संख्या घटने लगती है, एक्स-फ़िश अपना ध्यान कहीं और लगा लेती है।
शिकारी का शिकार होने वाला है।
हेसपेरोर्निस के पास सिर्फ़ एक ही रास्ता है : अपनी जान बचाने के लिए तैरकर भाग जाना।
ज़ीपैकटाइनस की गति उनसे तेज़ है।
हेसपेरोर्निस ज़्यादा फुर्तीला है।
लेकिन एक्स-फ़िश की नज़रों में, सब कुछ एक शिकार है...
उसकी ख़ुद की क़िस्म की मछलियाँ भी।
कुछ ही मिनटों में दावत लगभग ख़त्म हो जाती है...
और शिकारी आगे निकल जाते हैं।
समुद्र में सिर्फ़ जानलेवा शिकारियों का ही ख़तरा नहीं है।
ख़तरा ख़ुद समुद्र से भी हो सकता है।
यहाँ, प्रीहिस्टोरिक यूरोप के द्वीपों के आसपास,
ज्वार का वेग भी जानलेवा चुनौतियाँ पैदा करता है।
ख़ास तौर पर, सबसे नन्हे जीवों के लिए।
ये एमोनाइट के अंडे हैं।
हज़ारों की संख्या में।
ये बहकर समुद्र के किनारे की तरफ़...
ज्वार तालों में आ गए हैं।
यहाँ, ये बिना किसी ख़तरे के विकसित हो सकते हैं।
ये अंडे बहुत छोटे हैं, प्रत्येक का आकार एक इंच से भी काफ़ी कम है।
अब वक़्त आ गया है कि बच्चे अंडे तोड़कर बाहर निकल आएँ।
ये जेट प्रणोदन से आगे बढ़ने लगते हैं।
लेकिन तैरने का नया हुनर सीखना आसान नहीं है।
अभी तक, ये ज्वार ताल एक शिशु-गृह का काम कर रहे थे।
लेकिन जैसे ही ज्वार पीछे हटता है, ये समुद्र से अलग हो जाते हैं।
दूसरे जीव बचकर निकल सकते हैं।
लेकिन असहाय एमोनाइट के लिए,
इनका शिशु-गृह ही इनके लिए जल्दी ही एक जानलेवा ख़तरा साबित हो सकता है।
भरी दोपहर में, ताल का पानी भाप बनकर उड़ना शुरू हो जाता है।
अगर यह पूरी तरह सूख गया, तो ये सब मर जाएँगे।
लेकिन सब कुछ ख़त्म नहीं हुआ है।
एमोनाइट बच्चे कुछ बहुत अनूठा कर सकते हैं।
इनमें से प्रत्येक को अपनी जान बचाने के लिए साथ आना पड़ता है।
संयुक्त प्रयास का मतलब है कि ये आपस में मिलकर एक इकाई के रूप में आगे बढ़ते हैं।
प्रत्येक एमोनाइट इस छोटी सी बहती हुई लहर के सहारे चलती है,
जिसे पीछे वाली एमोनाइट पत्थर के ऊपर से धकेलती हैं...
और वे अंततः गहरे पानी में पहुँच जाती हैं।
अब ये ज्वार के आने का इंतज़ार करती हैं।
लेकिन सब नहीं बच पाती हैं।
अनगिनत एमोनाइट वहीं पीछे छूट जाती हैं...
इन छोटे पाइरोरैप्टर्स के जैसे मुर्दाख़ोरों का भोजन बनने के लिए।
बाक़ी की एमोनाइट पानी के तेज़ बहाव से ज़मीन से मीलों दूर चली जाती हैं।
जिनमें से कुछ तो इतनी दूर यहाँ, प्रशांत महासागर के बिल्कुल मध्य में पहुँच जाती हैं।
ये विशाल प्रवालद्वीप और उनके मध्य की झीलें
हज़ारों मीलों में एकमात्र ऐसी जगह है जहाँ इन्हें आश्रय मिल सकता है।
यह दुर्लभ जगह एलाज़्मासॉर की एक क़िस्म, टूरांगीसॉरस के लिए एक सुरक्षित स्थान है।
लेकिन इन उथले समुद्रों से बाहर, कहानी बिल्कुल अलग है।
हर दिन, एलाज़्मासॉरों को समुद्र की गहराई में जाने का जोखिम उठाना पड़ता है।
इन प्रवालद्वीप की घाटियाँ उथले समुद्रों से लेकर भोजन से भरपूर मैदानों तक जाती हैं।
यह गहरा समुद्र सिर्फ़ भूखे एलाज़्मासॉरों को ही आकर्षित नहीं करता,
बल्कि उनका शिकार करने वाले शिकारियों को भी आकर्षित करता है।
समुद्र के सबसे बड़े शिकारी को।
पचास फ़ुट लम्बे मोज़ासॉरस को।
समुद्र तल से उठकर ऊपर आने वाले पोषक तत्वों की वजह से यहाँ मछलियाँ काफ़ी मात्रा में मिल जाती हैं।
सुडौल शरीरों और चार ताक़तवर पंखों के चलते
एलाज़्मासॉर बहुत फुर्तीले होते हैं।
लेकिन एक होशियार और धैर्यवान शिकारी इनकी रोज़ की खाने की जगहों के ज़रिए
इनकी गतिविधियों का अंदाज़ा लगा सकता है।
मोज़ासॉरस घात लगाकर हमला करने वाला शिकारी है।
यह विशाल जानवर अपनी विशाल पूँछ का इस्तेमाल करके अपनी गति को बहुत तेज़ी से बढ़ाता है।
इस बार, नसीब अच्छा नहीं था।
दरअसल, ज़्यादातर शिकार विफल होते हैं।
लेकिन इतने सारे एलाज़्मासॉरों के यहाँ रहते हुए,
जल्दी ही इसे दूसरा मौक़ा मिलेगा।
घाटी की गहरी ज़मीन के रंगों में छुप जाने की वजह से मोज़ासॉर बिना दिखाई दिए पास जा सकता है...
एक युवा, अनुभवहीन शिकार का इंतज़ार करते हुए।
आदर्श शिकार।
मोज़ासॉरस अपने शिकार पर इतने बल से वार कर सकते हैं
कि टक्कर भर से शिकार मर सकता है।
यह वार इतना तेज़ होता है कि एलाज़्मासॉर लगभग निश्चित रूप से इसे भांप नहीं पाता है।
समुद्र का जीवन ख़तरनाक हो सकता है और वह भी सिर्फ़ विशाल जीवों की वजह से नहीं।
ज्वार तालों से बचकर निकलने वाले एमोनाइट के बच्चों में से,
सौ में से एक भी समुद्र में कुछ महीने ज़िंदा नहीं रह पाता।
लेकिन कुछ बच्चों का नसीब ख़ास तौर पर अच्छा रहा है।
समुद्र का बहाव उन्हें एक ऐसी जगह ले आया है जो ज़िंदा रहने के लिए आदर्श है :
यूरोप के तट पर समुद्री घास के नदीतल।
यहाँ, आश्चर्यजनक रूप से विविध आकार और आकृतियों में...
एमोनाइट के झुंड बनते हैं।
यह अजीब, छह फ़ुट लम्बा विशाल जीव बैक्यूलाइटीज़ है,
जो समुद्रतल के पास अपना पेट भरता है।
और आकार में लगभग इसी के बराबर,
डिप्लोमोसेरस, जिसकी आकृति एक बड़ी पेपर क्लिप जैसी है।
ये सब यहाँ फलते-फूलते हैं, क्योंकि यहाँ भोजन काफ़ी मात्रा में उपलब्ध है।
प्लवक। छोटे कड़े खोल वाले जानवर। कुछ तो मछली भी खाते हैं।
परिपक्व होने पर ये जिस आकृति में
विकसित होने वाले हैं, इन बच्चों ने वह असाधारण आकृति लेनी शुरू कर दी है।
इन बाहर को निकली हुई कुंडलियों वाले एमोनाइट युवा नोस्टोसेरस है।
ये वयस्क नोस्टोसेरस हैं।
इन्हें गहरे समुद्रों के समुद्रतल में रहना पसंद हैं।
एमोनाइट इन प्रीहिस्टोरिक समुद्रों में
लगभग 40 करोड़ सालों से फल-फूल रही हैं।
यहाँ हज़ारों तरह की प्रजातियाँ हैं।
ये उन सबसे कामयाब जानवरों के समूहों में से एक हैं...
जो गर्म, मध्यम तापमान वाले समुद्रों और यहाँ तक कि ध्रुवों पर सबसे ठंडे समुद्रों में भी ज़िंदा रहती हैं।
जैसे यहाँ, अंटार्कटिका के आसपास के जमे हुए समुद्र में।
एक लगभग सूरज-विहीन सर्दी के बाद, क्षितिज के पास सूरज बर्फ़ को पिघलाना शुरू कर रहा है...
जिससे एक बार फिर एक विशाल मौसमी पर्यटक के लिए इस जगह पर आना मुमकिन होगा।
मोर्टर्नेरिया, एक अजीब क़िस्म का एलाज़्मासॉर।
इनका ख़ून गर्म होता है,
और इनकी चमड़ी मोटी होती है, जिससे इनके शरीर में गर्मी बनी रहती है।
ये दुनिया के सबसे ज़्यादा संकोची और पकड़ में ना आने वाले जानवरों में से एक हैं।
यह समूह दक्षिणी अमेरिका से लगभग 2,000 मील की यात्रा करके
बसंत के मौसम में यहाँ आया है।
यह पहली बार होगा कि इस साल पैदा हुए बच्चे समुद्री बर्फ़ देखेंगे।
हवा से ऑक्सीजन लेने वाले सरीसृपों के लिए यह ख़तरनाक हो सकता है।
ये सिर्फ़ उन्हीं जगहों से हवा प्राप्त कर पाएँगे, जहाँ से बर्फ़ टूटी हुई होगी।
बर्फ़ की इन दरारों को ढूँढने के लिए वयस्कों को सावधानी से आगे बढ़ना होगा,
और बच्चों को उनके नज़दीक रहना होगा।
ये ठंडे समुद्र इस विशाल जीव के पसंदीदा भोजन से भरे हुए हैं।
छोटे जीवों से भरी ध्रुवीय दलदल।
समुद्रतल के प्रत्येक वर्ग फ़ुट क्षेत्र में सैंकड़ों छोटे जानवर हो सकते हैं।
चिपचिपी दलदल से खाने लायक़ जानवरों को अलग करना एक चुनौती है।
लेकिन इनके पास एक उम्दा उपाय है।
दलदल से मुँह भरकर, ये अपने जबड़ों को थोड़ा खुला छोड़ देते हैं,
जिससे भोजन छनकर अलग हो जाता है।
ये एकमात्र ऐसे जानवर हैं जिन्होंने अपने खाने के दाँतों को इस तरह विकसित किया है।
मोर्टर्नेरिया पूरी गर्मियाँ यहीं भोजन करेगा,
जब तक कि ध्रुवीय सर्दी में पानी दोबारा जम नहीं जाता।
यहाँ से ज़्यादा गर्म समुद्रों में, इन्हें दूसरी चुनौतियों का सामना करना पड़ता है।
लेकिन सबसे उपाय-कुशल जानवर प्रीहिस्टोरिक प्लैनेट के
इन विशाल समुद्रों में हमेशा मौक़े तलाश लेंगे।
प्रीहिस्टोरिक प्लैनेट : रहस्योद्घाटन
मोज़ासॉर कितना तेज़ तैर सकता था?
प्रीहिस्टोरिक प्लैनेट की धरती पर डायनासॉरों का राज हुआ करता था।
लेकिन समुद्रों में सरीसृपों के एक बहुत अलग समूह का वर्चस्व था :
मोज़ासौर्स का।
और यह उन्हीं में से एक की खोपड़ी है।
मोज़ासौर्स समुद्री मछलियाँ थीं।
जैसे एक बहुत विशाल, तैरने वाला, व्हेल के आकार का कोमोडो ड्रैगन।
डॉ. माइकल हबीब यूनिवर्सिटी ऑफ़ कैलिफ़ोर्निया
पतली नाक, खुरदरी त्वचा, हाथ-पाँव की जगह चार पंख
और एक लम्बी पूँछ, जो किसी शार्क की उल्टी पूँछ जैसी लगती है।
ऐसा होता है मोज़ासॉर।
इनमें से सबसे बड़ा मोज़ासॉरस हॉफ़मनाई था।
यह एक घात लगाकर हमला करने वाला शिकारी था।
लेकिन इसकी सफलता का रहस्य क्या था?
ये पलकें झपकते ही अपनी गति...
कियर्स्टन फ़ॉरमोसो - यूनिवर्सिटी ऑफ़ सदर्न कैलिफ़ोर्निया
...बहुत तेज़ी से बढ़ा सकते हैं।
आधुनिक दुनिया में, यह क्षमता हम मगरमच्छों जैसे सरीसृपों में देखते हैं।
इनकी मांसपेशियाँ छोटे-छोटे अंतराल के लिए ज़बरदस्त ऊर्जा प्रदान कर सकती हैं।
चूँकि मोज़ासॉरस सरीसृप हैं, चूँकि ये छिपकलियाँ हैं,
इनकी मांसपेशियों में भी शायद वैसी ही क्षमता रही होगी।
इन्होंने ख़ुद में एक और ऐसी विशेषता विकसित की थी
जिससे ये अपने शिकारी को और बेहतर तरीक़े से चौंका सकते थे।
तैरने के बारे में एक पेचीदा बात यह है
कि बहुत तेज़ गति से तैरना शुरू करने के लिए
आपको एक ख़ास तरह की तरकीब की ज़रूरत होती है।
और इसे करने के सबसे अच्छे तरीक़ों में से एक है ख़ुद को सी-आकार में मोड़ लेना
और फिर अपने शरीर के एक तरफ़ से पानी को धकेलना।
आजकल मछलियाँ इस तकनीक का इस्तेमाल करती हैं।
इसे सी-स्टार्ट कहा जाता है।
इसके ज़रिए वे एक ही पल में रुकी हुई स्थिति से बहुत तेज़ गति प्राप्त कर लेती हैं।
वेग - त्वरण - समय
मोज़ासौर्स भी शायद ऐसा ही कुछ करने में सक्षम थे,
लेकिन बेशक एक कहीं बड़े स्तर पर।
तो, मोज़ासॉरस हॉफ़मनाई जैसा एक विशाल जीव आख़िर कितना तेज़ तैर सकता था?
यह पता लगाने के लिए, प्रीहिस्टोरिक प्लैनेट टीम ने एक अनूठा वैज्ञानिक अध्ययन किया।
कुछ समय पहले तक, किसी ने भी इस तरह के प्रदर्शन मूल्यों का
विस्तार से मूल्यांकन करने की कोशिश नहीं की थी।
हमारा काम ऐसे पहले प्रयासों में से एक है
जिसने इन जानवरों की क्षमताओं का आंकलन करके उन्हें आँकड़ों में प्रस्तुत किया है।
और हमें जो परिणाम प्राप्त हुए हैं, वे काफ़ी हैरत में डालने वाले हैं।
शरीर की लम्बाई
टीम ने ये गणनाएँ चार बार कीं...
कुल 10,886 किलो कुल 42 फ़ुट
...ताकि इनमें कोई त्रुटि ना हो।
पूँछ की लम्बाई
सभी चार अलग-अलग परीक्षणों से कुल मिलाकर समान निष्कर्ष सामने आया।
ये जानवर बहुत तेज़ त्वरण पैदा करने में सक्षम थे।
यह मोज़ासॉर, मुमकिन है यह अपने शरीर की लम्बाई का 75 प्रतिशत
एक सेकंड में पार कर सकता था।
इसका मतलब है, अगर यह मोज़ासॉर आपसे 17 मीटर की दूरी पर है,
तो एक सेकंड में, यह 75 प्रतिशत आपके नज़दीक होगा।
और दूसरे सेकंड में, यह आपको भी पार कर चुका होगा
और शायद रास्ते में आपको खा भी चुका होगा।
एक मोज़ासॉरस से टक्कर होना
एक बड़े आकार के सेमीट्रक से टक्कर होने जैसा है।
टक्कर के बाद इसके दंश की बात तो दूर, इस जानवर की टक्कर भर से,
शिकार का दम काफ़ी हद तक निकल जाएगा।
मोज़ासौर्स एक सेकंड के अंदर ही
अपनी गति को 30 मील प्रति घंटा तक बढ़ा सकते हैं।
यही वजह है कि ये, विवादस्पद रूप से, आज तक के सर्वश्रेष्ठ समुद्री शिकारी हैं।
उप-शीर्षक अनुवादक : पुनीत